CELEX: 32021R1406
Language: ro
Date: 2021-08-26 00:00:00
Title: Regulamentul de punere în aplicare (UE) 2021/1406 al Comisiei din 26 august 2021 de derogare de la normele privind dovada originii prevăzute în Regulamentul de punere în aplicare (UE) 2020/761, aplicabile anumitor contingente tarifare de import pentru carnea de pasăre, și de modificare a Regulamentului de punere în aplicare (UE) 2020/761 în ceea ce privește cantitățile de brânză disponibile pentru licențele de export în SUA

27.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 303/4
               
            
         REGULAMENTUL DE PUNERE ÎN APLICARE (UE) 2021/1406 AL COMISIEI
         din 26 august 2021
         de derogare de la normele privind dovada originii prevăzute în Regulamentul de punere în aplicare (UE) 2020/761, aplicabile anumitor contingente tarifare de import pentru carnea de pasăre, și de modificare a Regulamentului de punere în aplicare (UE) 2020/761 în ceea ce privește cantitățile de brânză disponibile pentru licențele de export în SUA
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 și articolul 223 alineatul (3),
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (2), în special articolul 66 alineatul (4),
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (3), în special articolul 9 primul paragraf literele (a)-(d) și articolul 16 alineatul (1),
         întrucât:
         
                     (1)
                  
                  
                     Regulamentul de punere în aplicare (UE) 2020/761 al Comisiei (4) stabilește normele de gestionare a contingentelor tarifare de import și export pentru produsele agricole gestionate printr-un sistem de licențe de import și export și prevede norme specifice.
                  
               
                     (2)
                  
                  
                     Regulamentul de punere în aplicare (UE) 2021/760 al Comisiei (5) a modificat anexa XII la Regulamentul de punere în aplicare (UE) 2020/761 în ceea ce privește normele aplicabile contingentelor tarifare cu numerele de ordine 09.4410, 09.4411 și 09.4420 (carne de pasăre). Noile norme prevăd obligația operatorilor de a dovedi originea mărfurilor în vederea punerii în liberă circulație în conformitate cu articolele 57, 58 și 59 din Regulamentul (UE) 2015/2447 al Comisiei (6).
                  
               
                     (3)
                  
                  
                     Această cerință se aplică de la 1 iunie 2021, data deschiderii primei perioade de depunere a cererilor de licență de după intrarea în vigoare a Regulamentului de punere în aplicare (UE) 2021/760.
                  
               
                     (4)
                  
                  
                     Având în vedere dificultățile întâmpinate de autoritățile țărilor terțe în ceea ce privește furnizarea certificatului de origine în conformitate cu noile norme, unii operatori nu au putut prezenta documentele necesare în vamă, iar mărfurile nu au putut fi puse în liberă circulație în Uniunea Europeană.
                  
               
                     (5)
                  
                  
                     Pentru a asigura buna circulație a mărfurilor în vamă, trebuie să se prevadă o derogare de la noile norme, pentru o anumită perioadă de timp, în cazul în care țările terțe sau operatorii nu sunt în măsură să dovedească originea mărfurilor în conformitate cu articolele 57, 58 și 59 din Regulamentul (UE) 2015/2447.
                  
               
                     (6)
                  
                  
                     Derogarea trebuie să se aplice de la data aplicării articolului 1 din Regulamentul de punere în aplicare (UE) 2021/760, care a modificat anexa XII la Regulamentul de punere în aplicare (UE) 2020/761.
                  
               
                     (7)
                  
                  
                     În anexa XIV.5 (Lapte și produse lactate) la Regulamentul de punere în aplicare (UE) 2020/761, partea B1 identifică contingentele de export deschise de Statele Unite ale Americii, indicând cantitățile pe care operatorii din UE le pot exporta în SUA în cadrul contingentelor respective.
                  
               
                     (8)
                  
                  
                     La 6 iulie 2021, SUA au publicat în Registrul oficial al SUA (7) noile cantități ale contingentelor de import pentru brânză, astfel cum au fost ajustate în urma retragerii Regatului Unit din Uniunea Europeană. Prin urmare, este necesar să se modifice cantitățile pentru contingentele tarifare din partea B1 a anexei XIV.5 la Regulamentul de punere în aplicare (UE) 2020/761 înainte de începerea perioadei de depunere a cererilor, la 1 septembrie 2021.
                  
               
                     (9)
                  
                  
                     Prin urmare, Regulamentul de punere în aplicare (UE) 2020/761 trebuie să fie modificat în consecință.
                  
               
                     (10)
                  
                  
                     Având în vedere necesitatea urgentă de a se pune în aplicare modificarea Regulamentului de punere în aplicare (UE) 2020/761 și derogarea de la acesta, prezentul regulament trebuie să intre în vigoare la data publicării în Jurnalul Oficial al Uniunii Europene.
                  
               
                     (11)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Derogare de la Regulamentul de punere în aplicare (UE) 2020/761
            Prin derogare de la norma privind dovada originii pentru punerea în liberă circulație prevăzută în anexa XII la Regulamentul de punere în aplicare (UE) 2020/761 în ceea ce privește contingentele tarifare cu numerele de ordine 09.4410, 09.4411 și 09.4420, autoritățile vamale pot solicita orice dovadă alternativă necesară pentru a dovedi originea produselor, în cazul în care operatorii nu sunt în măsură să furnizeze certificatul de origine menționat la articolele 57, 58 și 59 din Regulamentul (UE) 2015/2447 în perioada 1 iunie-31 decembrie 2021.
         
         
            Articolul 2
            Modificarea Regulamentului de punere în aplicare (UE) 2020/761
            În anexa XIV.5 la Regulamentul (UE) 2020/761, tabelul din partea B1 se înlocuiește cu tabelul prevăzut în anexa la prezentul regulament.
         
         
            Articolul 3
            
               
                  Intrarea în vigoare și aplicarea
               
            
            Prezentul regulament intră în vigoare la data publicării în Jurnalul Oficial al Uniunii Europene.
            Articolul 1 se aplică de la 1 iunie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  JO L 347, 20.12.2013, p. 549.
         
            (3)  JO L 150, 20.5.2014, p. 1.
         
            (4)  Regulamentul de punere în aplicare (UE) 2020/761 al Comisiei din 17 decembrie 2019 de stabilire a normelor de aplicare a Regulamentelor (UE) nr. 1306/2013, (UE) nr. 1308/2013 și (UE) nr. 510/2014 ale Parlamentului European și ale Consiliului în ceea ce privește sistemul de gestionare a contingentelor tarifare pe bază de licențe (JO L 185, 12.6.2020, p. 24).
         
            (5)  Regulamentul de punere în aplicare (UE) 2021/760 al Comisiei din 7 mai 2021 de modificare a Regulamentelor de punere în aplicare (UE) 2020/761 și (UE) 2020/1988 în ceea ce privește sistemul de gestionare a anumitor contingente tarifare pe bază de licențe și de abrogare a Regulamentului de punere în aplicare (UE) 2020/991 (JO L 162, 10.5.2021, p. 25).
         
            (6)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
         
            (7)  https://www.federalregister.gov/public-inspection/2021-14344/modification-of-united-states-tariff-rate-quotas-and-the-harmonized-tariff-schedule
      
      
         
            ANEXĂ
            
               
                           „Identificarea grupei conform notelor suplimentare care figurează în capitolul 4 din Nomenclatura tarifară armonizată a Statelor Unite ale Americii
                        
                        
                           Identificarea contingentului
                        
                        
                           Cantitatea anuală disponibilă
                        
                     
                           Numărul grupei
                        
                        
                           Descrierea grupei
                        
                        
                            
                        
                        
                           kg
                        
                     
                           (1)
                        
                        
                           (2)
                        
                        
                           (3)
                        
                        
                           (4)
                        
                     
                           16
                        
                        
                           Not specifically provided for (NSPF)
                        
                        
                           16-Tokyo
                        
                        
                           835 712 
                        
                     
                           16-Uruguay
                        
                        
                           3 168 597 
                        
                     
                           17
                        
                        
                           Blue Mould
                        
                        
                           17- Uruguay
                        
                        
                           347 095 
                        
                     
                           18
                        
                        
                           Cheddar
                        
                        
                           18-Uruguay
                        
                        
                           333 480 
                        
                     
                           20
                        
                        
                           Edam/Gouda
                        
                        
                           20-Uruguay
                        
                        
                           1 100 000 
                        
                     
                           21
                        
                        
                           Italian type
                        
                        
                           21-Uruguay
                        
                        
                           2 025 000 
                        
                     
                           22
                        
                        
                           Swiss or Emmenthaler cheese other than with eye formation
                        
                        
                           22-Tokyo
                        
                        
                           393 006 
                        
                     
                           22-Uruguay
                        
                        
                           380 000 
                        
                     
                           25
                        
                        
                           Swiss or Emmenthaler cheese with eye formation
                        
                        
                           25-Tokyo
                        
                        
                           4 003 172 
                        
                     
                           25-Uruguay
                        
                        
                           2 420 000 ”